Hussongi odakaare pikkuseks mõõdeti 67.90, mis on 24-aastase sakslanna isiklik rekord, ühtlasi pole kunagi varem EM-il nii kaugele visatud. Tegemist on ka tänavuse hooaja Euroopa tipptulemusega.

Hõbemedali võitis 61.85-ga tšehh Nikola Ogrodnikova ning pronksi teenis 61.59 visanud leedulanna Liveta Jasiunaite.

Võistlustele Euroopa hooaja edetabelijuhina tulnud valgevenelanna Tatsiana Haladovitš piirdus 60.92-ga ja pidi leppima viienda kohaga. Juunis viskas ta enda isiklikuks rekordiks 67.47.